CELEX: 32020R0779
Language: lt
Date: 2020-06-12 00:00:00
Title: Komisijos įgyvendinimo reglamentas (ES) 2020/779 2020 m. birželio 12 d. kuriuo dėl pratęsto Europos Parlamento ir Tarybos direktyvos (ES) 2016/797 perkėlimo į nacionalinę teisę termino iš dalies keičiamos Įgyvendinimo reglamento (ES) 2019/250 nuostatos dėl taikymo datų (Tekstas svarbus EEE)

15.6.2020   
               
               
                  LT
               
               
                  Europos Sąjungos oficialusis leidinys
               
               
                  L 188/6
               
            
         KOMISIJOS ĮGYVENDINIMO REGLAMENTAS (ES) 2020/779
         2020 m. birželio 12 d.
         kuriuo dėl pratęsto Europos Parlamento ir Tarybos direktyvos (ES) 2016/797 perkėlimo į nacionalinę teisę termino iš dalies keičiamos Įgyvendinimo reglamento (ES) 2019/250 nuostatos dėl taikymo datų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 9 straipsnio 4 dalį, 15 straipsnio 9 dalį ir 24 straipsnio 4 dalį,
         kadangi:
         
                     (1)
                  
                  
                     Direktyva (ES) 2020/700 (2) padaryti Direktyvos (ES) 2016/797 pakeitimai, siekiant suteikti valstybėms narėms galimybę pratęsti terminą, iki kurio turi būti užtikrinta, kad įsigaliotų nacionaliniai įstatymai ir kiti teisės aktai, būtini, kad būtų laikomasi Direktyvos (ES) 2016/797 57 straipsnio 1 dalyje nurodytų nuostatų;
                  
               
                     (2)
                  
                  
                     valstybių narių, kurios pranešė Europos Sąjungos geležinkelių agentūrai (toliau – Agentūra) ir Komisijai apie savo ketinimą pratęsti Direktyvos (ES) 2016/797 perkėlimo į nacionalinę teisę terminą pagal tos direktyvos 57 straipsnio 2a dalį, atžvilgiu tam tikrų Komisijos įgyvendinimo reglamento (ES) 2019/250 (3) nuostatų taikymas turėtų būti atidėtas iki 2020 m. spalio 31 d.;
                  
               
                     (3)
                  
                  
                     todėl Įgyvendinimo reglamentas (ES) 2019/250 turėtų būti atitinkamai iš dalies pakeistas;
                  
               
                     (4)
                  
                  
                     šiame reglamente nustatytos priemonės atitinka Direktyvos (ES) 2016/797 51 straipsnio 1 dalyje nurodyto komiteto nuomonę;
                  
               
                     (5)
                  
                  
                     siekiant užtikrinti, kad šiame reglamente nustatytos priemonės būtų veiksmingos, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2019/250 iš dalies keičiamas taip:
            
                        1)
                     
                     
                        11 straipsnio antra pastraipa pakeičiama taip:
                        „Reglamento (ES) Nr. 201/2011 priedas toliau taikomas atitikties tipui deklaracijai, nurodytai Direktyvos 2008/57/EB 26 straipsnio 4 dalyje, iki 2020 m. birželio 15 d. valstybėse narėse, pateikusiose Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir nepateikusiose Agentūrai ir Komisijai pranešimo pagal Direktyvos (ES) 2016/797 57 straipsnio 2a dalį.
                        Reglamento (ES) Nr. 201/2011 priedas toliau taikomas atitikties tipui deklaracijai, nurodytai Direktyvos 2008/57/EB 26 straipsnio 4 dalyje, iki 2020 m. spalio 30 d. valstybėse narėse, pateikusiose Agentūrai ir Komisijai pranešimą pagal Direktyvos (ES) 2016/797 57 straipsnio 2a dalį.“;
                     
                  
                        2)
                     
                     
                        12 straipsnio ketvirta pastraipa pakeičiama taip:
                        „Šis reglamentas taikomas nuo 2020 m. birželio 16 d. valstybėse narėse, pateikusiose Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį ir nepateikusiose Agentūrai ir Komisijai pranešimo pagal Direktyvos (ES) 2016/797 57 straipsnio 2a dalį.
                        Jis taikomas visose valstybėse narėse nuo 2020 m. spalio 31 d.“
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 138, 2016 5 26, p. 44.
         
            (2)  2020 m. gegužės 25 d. Europos Parlamento ir Tarybos direktyva (ES) 2020/700, kuria iš dalies keičiamos direktyvos (ES) 2016/797 ir (ES) 2016/798, kiek tai susiję su jų perkėlimo į nacionalinę teisę terminų pratęsimu (OL L 165, 2020 5 27, p. 27).
         
            (3)  2019 m. vasario 12 d. Komisijos įgyvendinimo reglamentas (ES) 2019/250 dėl Europos Parlamento ir Tarybos direktyvoje (ES) 2016/797 nurodytų geležinkelių sąveikos sudedamųjų dalių ir posistemių EB deklaracijų ir sertifikatų šablonų, atitikties patvirtintam geležinkelių transporto priemonių tipui deklaracijos pavyzdžio ir posistemių EB patikros procedūrų, kuriuo panaikinamas Komisijos reglamentas (ES) Nr. 201/2011 (OL L 42, 2019 2 13, p. 9).